als_Latn dik_Latn tur_Latn
Vetëm 12 minuta Parlament, Meta deputetëve të PD: Vazhdoni bjerini defit. Përgjigjet Topalli: O frikacak…Politike e Shtunë, 14 Mars, 2015 | 09:34 am
Parlamenti i Shqipërisë i ka mbyllur dje punimet e seancës plenare në një kohë rekord, në vetëm 12 minuta, duke mos lejuar deputetët e opozitës për të mbajtur fjalime kundër kreut të Kuvendit.
“Panorama” zbardh te plota gjithe replikat ne seancen e djeshme plenare.
Ilir Meta: Nisim me diskutimet, kanë regjistruar emrat deputetët, Eduard Shalsi, Ervis Kushi dhe Ervin Bushati…
Arben Ristani: Zoti kryetar, dua fjalën për procedurën!
Ilir Meta: Ulu aty, ti zotëri, ulu!
Edi Paloka: Jepja të flasë për rendin e ditës.
Ilir Meta: Për rendin e ditës mbaroi njëherë. E doni për procedurë, për çfarë e doni?! Dakord koha e procedurës sipas Rregullores. Sot është dita e Rregullores.
Edi Paloka: Shënoje…
Arben Ristani: Rendi i ditës sot dhe diskutimi i vetëm sot, urgjenca e madhe që kemi sot është të gjejmë rrugën për ta detyruar kryetarin e këtij Parlamenti të japë dorëheqjen…
(Deputetët e maxhorancës, yyyyyyyy)
Arben Ristani: Të japë dorëheqjen nga posti i kryetarit!
Ilir Meta: Ky djali nuk e njeh Rregulloren, t’i ndërpritet fjala! Vazhdojmë me rendin e ditës. Të mësojmë Rregulloren.
(Deputetët e opozitës zaptojnë foltoren e Kuvendit…)
Ilir Meta: Vazhdojmë me ligjin për hidrokarburet… Fjalën e ka Taulant Balla, me që nuk është Eduard Shalsi.
Edi Paloka: Jep dorëheqjen, largohu, largohu!
Taulant Balla: Ja se erdhi Shalsi, e ke atje…
Edi Paloka: Na jep fjalën. Na lër të flasim. (Deputetët e opozitës godasin tavolinat)
Ilir Meta: Zoti Shalsi është këtu, ju vazhdoni bjerini defit.
Eduard Shalsi: Kolegët e opozitës dhe ne projektligjin e kemi miratuar me konsensus në komision…
(Deputetët e opozitës godasin tavolinat, kërkojnë largimin e Metës)
Ilir Meta: Vazhdoni flisni për qytetarët… Vazhdoni flisni, ju lutem. Dakord, përfundon zoti Shalsi, kalojmë te ligji tjetër…
(Deputetët e PD fishkëllejnë dhe thërrasin frikacak, frikacak)
Ilir Meta: Parlamenti do të vazhdojë të punojë me efektivitet të plotë.
Edi Rama-deputetëve të opozitës: Me dorë, me dorë, bjeri me dorë. Me dorë.
Ilir Meta: Fillojmë me verifikimin e prezencës.
Edi Rama-deputetëve të opozitës: Tunde dorën, tunde… Tundeni dorën…(qesh).
Deputetët e opozitës në kor: Frikacak, frikacak, frikacak…
Jozefina Topalli: O frikacak, o kryetar frikacak!
Ilir Meta: Shumë vonë është zgjuar kjo zonja. Si shpjegohet?! Kjo do të vijë me dhunë në pushtet dhe zgjohet në orën 11:00. Keni parë apo jo?! Ata të shkretët me 10 mijë lekësha janë zgjuar që në pesë të mëngjesit në autobusa. Hajde, hajde…
Jozefina Topalli: O frikacak!
Ilir Meta: Ti zoti Braçe mos qesh, ka të drejtë që është vonuar se është zbukuruar për miting sot. Apo jo?! Normal… (Qesh). Ke shkel vendimin e partisë, se keni vendosur për të bojkotuar…
Atëherë, unë ju përshëndes, ju uroj suksese për mitingun, unë do shkoj në zyrën time, ju vazhdoni punën tuaj. Respekte dhe të fala doktorit, të fala shumë doktorit, ma përqafoni! Mirupafshim!
Faleminderit shumë, jeni shumë të mirë, jeni të mrekullueshëm!
(Largohet nga salla dhe përshëndet demokratët me dy gishtat lart)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn tur_Latn als_Latn tur_Latn als_Latn als_Latn als_Latn als_Latn